Ylistetään vielä Pyhää Henkeä.
Graham Cooke JUMALAN MIELISUOSIO
Kerro itsellesi kolme syytä, miksi rakastat Häntä.
Pyhä Henki ...
Olet niin hyvä.
Niin vahva. Niin majesteettinen.
Niin täynnä aikomuksia.
Niin hauska.
Niin voimallinen. Niin rakastava.
Niin armollinen ja antelias.
Ja olet nero elämässä!
Sinä todella osaat elää elämän täydesti.
Osaat nauttia kaikesta - et vain kestä, vaan nautit kaikesta.
Olet ihmeellinen.
Olet auttaja ja lohduttaja.
Olet upea opettaja.
Kiitos!
Kiitos kaikesta, mitä teet.
Ota vastaan sydäntemme hiljainen arvonanto.
Tule jälleen tekemään sitä, minkä niin loisteliaasti teet.
Yhdistät meidät Isän sydämeen.
Ja avaat Valtakunnan meille.
Ylistämme Sinua.
Ylistämme valtaasi ja palveluasi meitä kohtaan.
Ylistämme suhdettasi meihin.
Pyydämme saada kulkea voimasta voimaan -
tiedossa, ymmärryksessä ja että osaisimme arvostaa tehtävääsi, -
joka on tehdä meistä Jeesuksen kaltaisia.
Aamen.
Meillä on Isän kanssa sama suhde kuin Jeesuksella on Taivaassa.
Siksi meidät on ylipäätään asetettu Kristukseen.
Sitä tarkoittaa tulla Kristuksen kaltaiseksi.
Tulemme Hänen kaltaisikseen kaikessa. Hänen ajattelussaan, -
kielenkäytössään, tavassa jolla Hän toimii sydämestään käsin.
Hänen viisautensa täyteydessä.
Hänen armossaan ja laupeudessaan ja Hänen ystävällisyydessään.
Hänen maanpäällisessä vallassaan ja Hänen nimensä voimassa.
Kaikissa asioissa meistä on tulossa Kristuksen kaltaisia.
Erityisesti myös perillisinä Hänen kanssaan Jumalan asioissa.
Kristitty on henkilö, -
joka ei voi ajatella päivää vailla suosiota.
Tämä on identiteettimme.
En voi edes kuvitella päivää vailla suosiota.
Jeesuksessa oleminen on jumalallinen etu.
Eikä vain sitä, vaan se tulee nähdä syntymäoikeutenamme.
Olet syntynyt suosioon ja tarkoituksellisuuteen.
Olet syntynyt lupaukseen ja jumalalliseen etuoikeuteen.
Se on syntymäoikeutesi ja erityisetusi.
Emme saa sitä suorituksen perusteella uskovina.
Saamme sen siksi, että olemme asetetut Jeesukseen.
Koko suosio on jo liitetty sinuun.
Tönäise naapuriasi ja sano, että suosio lepää hänen olkapäillään.
Jotkut uskovat näkevänsä suosion ja sanovat sen olevan blondi.
Kuuntele! Ei sinulla ole roskaa olallasi - sinulla on siinä suosio.
Koko suosio on liitetty uuteen, todelliseen sinuun Kristuksessa.
Sitä ei ole liitetty vanhaan lihalliseen sinuun, joka on kuollut.
Jumala ei liitä suosiota kuolleeseen ruumiiseen.
Hän on liittänyt sen uuteen elämään Jeesuksessa, joka olet sinä.
Uuteen todelliseen sinuun Kristuksessa.
Jumala antaa meille luvan pitää itseämme kuolleina synnille -
ja elävinä Hänelle, Room. 6:11.
Suosio kuuluu osana elossa oloon Jumalalle.
Olet elossa mahdollisuuksille ja suosiolle, -
joka on syntymäoikeutesi.
Kun lapsi syntyy, mitä teemme?
Katsomme lapsen kasvoja - ihan selvästi isän nenä ja äidin silmät.
Katsomme lapsen kasvoja ja saamme hänestä ihan isänsä näköisen.
Kaikki teimme samaa, kun Penelope Violeta syntyi 3 viikkoa sitten.
Hän on kolmas lapsenlapseni, ja hän on ihana.
Hän näyttää äidiltään, hänessä on Sofien näköä.
Etsimme yhdennäköisyyttä ja samankaltaisuutta.
Kun synnymme uudesti, meissä on yhdennäköisyyttä.
Se on asetettu meihin, mutta emme yritä muuttua toiseksi ihmiseksi.
Kun synnyn uudesti, olen jo valmiiksi tuon toisen kaltainen.
Minun tulee vain kasvaa identiteettiini.
Meissä on Isämme kaltaisuus jo nyt.
Se kasvaa meissä ja kasvamme Kristuksessa.
Uudestisyntyneinä olemme Jumalan kaltaisia, -
se on syntymäoikeutemme.
Tönäise naapuriasi ja sano: "Kylläpä näytät Jeesukselta!"
Ihanaa on se, että meissä kaikissa on Hänen luonteensa piirteitä.
Kun tulemme yhteen, se on aina enemmän kuin osiemme summa.
Kokoontuessamme heijastamme yhdessä identiteettiämme.
Meillä on syntymäoikeus nyt, olemme Jumalan kaltaisia nyt -
ja opettelemme, miltä se näyttää.
Suosio on liitetty siihen, kuka olet Jeesuksessa.
Jumala käsittelee kielteiset asiasi -
katsoen identiteettiäsi Jeesuksessa.
Tämän vuoksi Jumala sanoo verukkeellesi aina: "Mutta silti ..."
"Ymmärrän kyllä kaiken sen, mutta sillä ei ole väliä Minulle."
Sillä on väliä tunteidesi kannalta tiettyyn rajaan asti, -
koska olet kiinni omassa pessimismissäsi.
Mutta Minulle sillä ei ole väliä, koska Minä näen sinut näin.
En ota lukuun tuota kaikkea, koska näin Minä näen sinut.
Tästä kaikesta huolimatta olen kanssasi.
Hän haluaa sanoa olevansa identiteettisi tässä tilanteessa.
Uudestisyntyneenä Kristuksessa omistat tarvitsemasi identiteetin -
Jumalan haluamaa elämäntapaa varten.
Jokaisen ongelman, vaikeuden, tilanteen ja olosuhteen myötä -
opit kasvamaan siinä, kuka olet todellisessa identiteetissäsi.
Kaikki on siis hyödyllistä.
Et voi ajatella päivää vailla suosiota, koska olet Taivaan lapsi.
Olet suosiossa, piditpä siitä tai et.
Olet suosiossa, koitpa sitä tai et, uskoitpa siihen tai et -
seisoitpa sen varassa tai et, odotitpa sitä tai et.
Se ei muuta sitä, että suosio on osa elämääsi. Yritä tottua siihen!
Kun Jumala koskettaa kohtaa elämässäsi, joka ei toimi, -
Hän näyttää sinulle siunauksen, joka on jo valmiina siihen.
Hän osoittaa kohti seuraavaa ihmettäsi.
Pyhä Henki sanoo: "Tehdään jotain mahtavaa tuossa asiassa."
Jumala ei osoita puutteitasi tuomitakseen tai syyttääkseen.
Hän sanoo: "Kun laitan sormeni tuohon, voit kutsua Minut siihen -
ja Minä tulen ja teen ihmeen."
Tämä vakuuttaa sinut, että Jumala tekee mahtavia tuolla alueella.
On aika lakata piiloutumasta puutteiltamme ja hyötyä niistä.
On aika lakata välttelemästä muutosta ja väistelemästä Jumalaa.
On aika astua Jumalan siunaukseen.
Kaikilla on elämässään asioita, joista haluaisi päästä eroon.
Sen pitäisi olla meille JIHUU-hetki!
Ei se ole ongelma, koska et halua niitä missään tapauksessa.
Eikä se ole ongelma Jumalallekaan.
Kun Hän laittaa sormensa elämäsi toimimattoman osan päälle, -
Hän kutsuu itsensä tuohon tilaan tekemään jotain.
Tehdäkseen ihmeen ja näyttääkseen identiteettisi.
Osoittaakseen suunnittelemansa huolenpidon elämäsi tuohon osaan.
Tämän vuoksi muutoksen tulisi olla jotain upeaa.
Muutumme yhdestä kirkkauden tasosta toiseen.
Kirkkaus ja hyvyys ovat erottamattomat.
Muutut siis yhdestä hyvyyden tasosta toiseen.
Kaikki muutos on ihanaa.
Jumala muuttaa sinua Jeesuksen kaltaisuuteen, siksi se on upeaa.
Jumala on liittänyt kirkkauden muutokseen.
Älä siis välttele muutosta. Juokse sitä kohti!
Se on hyvä hetki.
Kun Isä näyttää jonkin asian, sinun pitäisi olla kuin koiranpentu.
Kiemurrella kuin labradorin pentu pelkästä ajatuksesta.
Kuin pentu, jolla on koko naama kakussa.
Tarinassa Jumala antoi labradorinnoutajalle aivot, -
mutta se popsi ne poskeensa.
Labradorinnoutajat rakastavat ruokaa, ne syövät mitä tahansa.
Meidän tulisi kohdata muutos kuin koiranpentu, -
kiemurrellen nautinnosta ruoan edessä.
Rakastamme muutosta, otamme sen omaksemme iloiten, -
koska haluamme korkeammalle ja kirkkaudesta kirkkauteen.
Minua ihmetyttävät ihmiset, jotka sanovat: "Jumala muuttaa minua."
Kysyn, eikös se ole hyvä asia?
On myös niitä, jotka sanovat:
Jumala on armollaan jahdannut kolme kuukautta -
ja viimein annoin periksi.
Ja tuoko on todistuksesi?
Senkin törppö!
Vei kolme kuukautta ennen kuin annoit periksi armolle?
Varsinainen pelikaani!
Tuoko on todistuksesi?
Voi pyhät pylväät!
Vihollinen osoittaa puutteesi, jotta tuntisit olevasi tuomittu.
Jumala ei koskaan tee niin. Hän ei ole tuomiohommissa.
Hän ei tee sitä.
Hän osoittaa puutteet, koska haluaa puuttua niihin ja antaa jotain.
"Päästä Minut sisään."
Negatiivisen voi voittaa vain korvaamalla sen paremmalla.
Kun Jumala osoittaa negatiivisen, Hänellä on jotain sen tilalle.
Evankeliumi on vaihtomekanismi.
Jumala haluaa ottaa tuon ja antaa tilalle tämän.
Uudeksi ihmiseksi ei muututa käytöstä muuttamalla.
Löydät persoonan, joka jo olet Kristuksessa ja käyttäydyt siten.
Pitäisikö kerrata tämä?
Uudeksi ihmiseksi ei tulla käytöstä muuttamalla.
Löydät sen ihmisen, joka jo olet Jeesuksessa -
ja käyttäydyt sen mukaisesti.
Olet kuollut synnille ja elät vanhurskaudelle nyt.
Ei tarvitse suorittaa asioita, koska olemme vanhurskaita.
Meillä on Jumalan vanhurskaus Kristuksessa.
Pyhä Henki meissä opettaa olemaan pyhä, ja se on upeaa.
Luemme Raamattua.
En pysy nahoissani ...
Filemon. Se ei ollut kirje, enemmänkin kuin postikortti.
Johan oli huono vitsi, kun lapsi siellä rupesi itkemään ...
Jae 6.
Rukoukseni on, että uskosi, joka on meille yhteinen, olisi väkevä -
kaiken hyvän tuntemisessa, mikä meillä on Kristuksessa.
Luen sen uudelleen.
Rukoukseni on, että uskosi olisi väkevä -
kaiken hyvän tuntemisessa, -
mikä meillä on Kristuksessa.
Tietämys Raamatussa ei tarkoita sitä, mitä tiedät.
Se tarkoittaa sitä, mitä olet kokenut.
Kaikki tieto Raamatussa on liitetty yhteen kokemuksen kanssa.
Jumala ei halua meidän opettelevan ulkoa Kirjoituksia.
Hän haluaa, että sinusta tulee niiden elävä ruumiillistuma.
Raamattu ei ole olemassa muisti- värssyjen kokoamista varten.
Se on olemassa Totuuteen ohjaamista varten, -
ja Totuus vapauttaa sinut.
Kielteisen käsittelyyn kulutetun energian määrä on hämmästyttävä.
Vihollinen haluaa lihasi elävän, Jumala haluaa sen olevan kuollut.
Kumman joukoissa seisot?
Jumala haluaa sinun pitävän lihaasi kuolleena, -
jotta voit keskittyä olemaan elossa Hänessä.
Juttelin erään kaverin kanssa St. Paulissa muutama viikko sitten.
Hän pyysi minua rukoilemaan puolestaan vihaongelmansa vuoksi.
Katsoin häntä ja sanoin: "En."
Mietin, miksi haluaisin rukoilla negatiivisen puolesta, -
kun voin rukoilla positiivisen puolesta.
Tämä oli hänen tunnustuksensa siitä, kuka hän on.
Sanoin: "Hei, tämä ei ole sitä, kuka sinä olet."
Rukoilen juuri nyt, että Jumala koskettaa sinua.
Mieti, mikä on se vihan vasta-arvo, -
joksi Jumala haluaa sinun tulevan.
Kun tiedät, mikä se on, tule takaisin ja katson, että saat sen.
Hän palasi seuraavana päivänä ja sanoi miettineensä asiaa.
Hän sanoi kokevansa, että Herra haluaa antaa hänelle lempeyttä.
Rukoilen siis lempeyden puolesta, koska se on vihan vastalääke.
Hän pyysi apua vihaongelmaansa.
Hänen vihaongelmansa on jo haudassa jossain.
Tajuatteko, mitä yritän sanoa?
Vihaongelma naulittiin puuhun, otettiin alas ja pantiin hautaan.
Kun Jeesus herätettiin kuolleista, ei Hän ottanut sitä mukaansa.
Ei Hänkään sitä halunnut.
Rukoilemme vastinetta. Käytämme liikaa aikaa kielteisiin asioihin.
Meidän tulisi keskittyä kokonaan positiiviseen.
Jumala sanoo: "Haluan ottaa vihasi ja antaa tilalle lempeyden."
Niinpä rukoilen sinulle lempeyttä ja keskity sinä olemaan lempeä.
Sen seurauksena lakkaat olemasta vihainen.
Tajuatteko tämän periaatteen?
Uudeksi ihmiseksi ei tulla käytöstä muuttamalla.
Löydät sen, joka jo olet Kristuksessa - lempeä.
Sinusta tulee se ja keskityt siihen.
Sen jälkeen ei tarvitse sanoa: "Minulla on vihaongelma."
Voit sanoa: "Olen lempeä ihminen."
Olen lempeä ihminen.
Harjoitat lempeyttä sen sijaan, että ennen vaalit vihaa.
Harjoitat vihan sijaan lempeyttä, koska se on Hengen hedelmä, -
ja se on todellinen sinä.
Mitä jos tämän miehen todellinen ongelma ei ole vihan ilmentäminen?
Mitä jos hän vastustaa armoa olla lempeä?
Mitä jos kaikki negatiiviset asiasi ovat kuolleet, -
etkä vain ole vielä korvannut niitä kaikella ihanalla Jeesuksessa?
Tuo ansaitsee kunnon aplodit!
Tämä on perintöosasi.
Sinun tulee keskittyä siihen, kuka todella olet Kristuksessa.
Kaikki negatiiviset asiat ovat kuolleet.
Mutta meidän pitää myös korvata ne jollain ihanalla Kristuksessa.
Olen puhunut aiheesta "Sen sijaan -voima".
Siitä, että passiivisuus käännetään profetiaksi.
Mietitään, mikä on negatiivisen vastakohta ja keskitytään siihen.
Se on perintöosasi.
Se on Kristuksen mieli ja loistava tapa ajatella.
Tämän vastakohta on tuo - tunnistan tämän, mutta keskityn tuohon.
Tässä vihollinen joutuu auttamaan meitä.
Se ei pidä siitä, se ei pysty välttymään siltä, se on sen uhri.
Sen on pakko tukea Jumalan työtä.
Se vihaa tätä itsessään, mutta sillä ei ole valinnanvaraa.
Jeesus on vienyt siltä voiman tehdä sitä, mitä se haluaa tehdä.
Nyt sen on täytettävä Jumalan tahto.
Tätä ihmistä varten nostin sinut, jotta voin ilmaista voimani.
Vaihtoehtoa ei ole, ja se vihaa sitä.
Sepä vasta lystiä on! Sen on pakko auttaa sinua.
Kun se ilmestyy kiusaamaan, voit sanoa: -
"Vastakohta sille on tämä. Voit poistua. Keskityn nyt tähän."
Suosio on elintärkeää uuden luontosi kehitykselle Kristuksessa.
Suosio Kristuksessa antaa voiman vapautua synnistä.
Se johtaa Jumalan vanhurskauden asettamiseen.
Suosiosi tekee sinusta kykenevän voittamaan itsesi, olosuhteesi -
ja kaiken pahasta lähtöisin olevan.
Suosio tekee kykeneväksi voittamaan oman menneisyyden.
Se saa voittamaan ne olosuhteet, joissa kasvoit.
Se auttaa pakenemaan näitä ja tulemaan toiseksi ihmiseksi.
Kaikki negatiivinen, jolla vihollinen koettaa kiusata sinua, -
ei enää vahingoita sinua.
Sanot: "Vastakohta tuolle on tämä. Tadaa! Suuntaanpa tuonne!"
Siitä tulee silkka ilo, eikä vihollinen tuomitse enää meitä.
Ellet ole ihan torvi ... Mutta luulen, että et sentään.
Suosio auttaa identiteettisi löytymisessä, kun vapaudut -
ja ymmärrät, kuka Jeesus on sinulle.
Kaikki elämässä on yhtä iloa. Tee siitä sitä, numero yksi.
Tee siitä ilo ja pidä se kaikki ilona.
Katso kaikkea elämässäsi, laske kaikki ja pidä kaikkea ilona.
Koska Jumala on se kuka Hän on, ja Hän tekee työtä sydämessäsi.
Me olemme Valtakunnassa!
Olemme valkeuden Valtakunnassa, emme pimeyden.
Emme kulje ympäriinsä kuin sokeat. Olemme Valtakunnassa!
Olemme valkeudessa! Vaelletaan kuin valkeuden lapset!
Valo riittää näyttämään loiston, -
jonka Jumala tuo tilanteeseesi nyt.
Evankeliumi on niin uskomaton.
Jeesus kulki tehden hyvää. Hän paransi kaikki vihollisen sitomat, -
koska Jumala oli Hänen kanssaan.
Niin kuin on Hän, niin olette tekin tässä maailmassa.
Suosio on loistava voimaannuttaja -
matkalla Kristuksen kaltaisuuteen.
Suosiossa ei ole kyse vain negatiivisen voittamisesta.
Se on itse asiassa negatiivisen hyödyntämistä.
Siitäkös riemu syntyisi!
Kun ottaa hyödyn irti jokaisesta negatiivisesta asiasta.
Joku sanoo jotain ilkeää, ja sinä saat siunauksen Jumalalta.
Joku vainoaa sinua, ja Herran kirkkaus lepää ylläsi.
Kuljet kuin juoppo: "En tiedä mitä teet, mutta se on mahtavaa!"
Kiitos vaan kauheista sanoistasi, sain niistä tosi siunauksen!
Tajuatko, minkä arvoituksen tuo sinusta tekee?
On tosi hauskaa olla arvoitus. Kuka nyt haluaa olla tavallinen?
Kuka haluaa sekoittua joukkoon?
Erotut joukosta, olet Jeesuksessa, olet arvoituksellinen henkilö.
Heppu hei, senkun kiroat minua, Jeesus on jo hoidellut kirouksesi.
Minulla on lupa kääntää kirouksesi siunaukseksi.
Kiitokset vain kotiläksyistä! Näitä teen ilomielin!
Yksi huikeimmista kokemuksistani Jeesuksen kanssa -
liittyy erääseen satanistiin.
Ennen kuin pääsimme edes lentokoneeseen asti, -
hän esittäytyi satanistiksi ja sanoi aikovansa kirota minut.
Katsoin häntä ja kysyin: "Ihanko tosi?"
Hän vastasi: "Joo." Vastasin: "Makeeta!"
Voitko odottaa, että kone pääsee oikeaan korkeuteen.
Otan sitten muistioni esiin.
Hän kysyi: "Mitä?" Sanoin: "Odota nyt vain."
Sain muistivihkoni ja kynän ylä- lokerosta ja olin aika innoissani.
Sanoin: "Kuule, arvostan kovasti sitä, että olet täällä."
Hän kysyi taas: "Mitä?"
Sanoin olevani tosi iloinen, että hän on paikalla, -
joten antaa tulla.
Hän alkaa sanella kirousta, ja minä kirjoitan sitä ylös.
Viiden minuutin kuluttua keskeytän hänet ja sanon:
"Ei tässä voi olla kaikki, mitä sinulla on."
"Onko tässä nyt kaikki?"
"Ensimmäinen osa oli mielen- kiintoinen, mutta loppu on tylsää."
"Tämä on tylsää."
"Rehellisesti sanottuna minua alkaa ärsyttää."
Vihollisen pää on parasta saada sekaisin.
"Sano nyt, että päädyt johonkin loistavaan!"
Hän oli hämmentynyt ja sanoi jo sanoneensa melkein kaiken.
Sanoin: "Astuit koneeseen antaaksesi minulle tämän?!"
"Hei, en ole oikein tyytyväinen tähän."
Kun sanoit olevasi satanisti ja kiroavasi minut, innostuin todella.
Koska mikään minua vastaan suunnattu ase ei menesty.
Ja Jeesus käänsi jokaisen kirouksen siunaukseksi.
Näin vähästä ei vielä paljoa siunausta heru.
Kuules, käyn veskissä ja haen jotain, tuonko sulle cokiksen?
Jätän sinut rauhaan puoleksi tunniksi.
Yritä nyt sillä aikaa kyhätä jotain kokoon.
Tämä ei ole fiksu juttu.
Pikemminkin aika tylsää.
Jos vaan pystyisit parempaan, antaisin sille kovasti arvoa.
Menin juttelemaan lentoemännän kanssa, join cokiksen ja palasin.
Sanoin: "Saat anteeksi ekan yrityksen. Otetaan esiin uusi sivu."
"Ja sitten anna tulla!"
Säikäytin hänet perinjuurin, eikä hän saanut aikaan mitään.
Se oli kyllä hupaisaa.
Hän ei tajunnut, kuka todella oli puikoissa.
Häntä on petetty.
Mielenkiintoista, kuinka moni kristittykin elää petettynä.
Kun vihollinen tulee kirouksineen, alamme pelätä ja huolestua.
Ihan oikeasti!
Ei meitä ole petetty siinä, kuka se ykkönen on.
Ja kakkonen ja kolmonen.
Eikä vihollinen ole numero neljä - se olet sinä.
Viitonen ovat enkelit.
Taivaassa käytiin sota ja kolmannes enkeleistä lankesi demoneiksi.
Meillä on vielä kaksinkertainen ylivoima niiden suhteen.
Meillä on Isä, Poika ja Pyhä Henki. Tämä sota ei ole reilu.
Oletteko nähneet sen Indiana Jones -elokuvan?
Hän kulkee kujaa ja kohtaa miehen mustissa kahden miekan kanssa.
Indin kasvoilta heijastuu paniikki, -
mutta sitten silmiin syttyy valo.
Se on loistava näyttelijäsuoritus. Hänen silmiinsä syttyy valo.
Ding! Hän vetää aseensa esiin ja ampuu miehen.
Tunnen kuinka Isä tyrkkää minua:
"Katso nyt, ei ole reilu taistelu."
Sanon: "Yritän katsoa elokuvaa, puhutaan tästä myöhemmin."
Pyhä Henki on innoissaan:
"Ei mikään reilu taistelu! Johan sen sanoin!"
"Onko Minun käytettävä Hollywoodia, että se menee perille, poika?"
Taistelu ei ole reilu!
Se on hyvä taistelu, sellainen, jota ei hävitä.
Muuten se olisikin huono taistelu ...
Suosiossa ei pelkästään voiteta kielteistä myönteisellä.
Siinä on kyse hyödyn ottamisesta siitä.
Ja että ajatusmallisi sallii sinun nähdä rajoitustesi yli.
Ja että opit kukoistamaan olosuhteista huolimatta.
3. Johanneksen kirje, joka on vielä pienempi postikortti, jae 2.
Rakkaani, minä toivotan sinulle, että kaikessa menestyt -
ja pysyt terveenä, niin kuin sielusikin menestyy.
Opimme asettamaan todellisen itsemme Kristukseen -
ja ottamaan vastaan, -
koska aina keskitymme siihen, kuka Jeesus on meille.
Se on etuoikeutemme kaikissa olosuhteissa.
Mitä sellaista haluat olla minulle nyt, mitä et voi olla muulloin?
Tämän tarkkaaminen tuo esiin totuuden ja voiman.
Se antaa kyvyn tunnistaa Jumalan tarkoituksen tilanteessamme.
Se kohdentaa sen niin, että tajuamme mitä Jumala on tekemässä.
Selvä. Tätä siis katson. Tämän mukaan asetun linjaan.
Tämä on jumalallinen etuni juuri nyt.
Opimme rukoilemaan linjassa Jumalan tarkoitusperien kanssa.
Tehokas rukous ei ole koskaan yleisluontoinen vaan täsmällinen.
Jos sanon jollekulle, että Jumala antoi profeetallisen sanan -
ja sitten vain kävelisin tieheni, mitä tapahtuisi?
Mitä sanoisit? Haluaisit varmaan tietää tarkemmin.
Mitä jos sanoisinkin, että juuri nyt Jeesus rukoilee puolestasi.
Hän rukoilee puolestasi.
Hän elää rukoillakseen puolestasi. Mikä kysymyksesi mahtaisi olla?
Mitä Hän rukoilee?
Jos vielä lisäisin, että Pyhä Henki huokailee, -
huokailee, kun asuu sinun kanssasi ...
Sorry, en voinut vastustaa tuota.
Hän huokailee esirukouksessa.
Mikä kysymyksesi nyt olisi?
Mitä Hän rukoilee ja onko Hän yhtä mieltä Jeesuksen kanssa?
Mitä jos rukous puhtaimmillaan on Jumala stereoissa?
Jeesus taivaassa, Pyhä Henki maanpäällä.
Toinen rukoilee jotain alas ja toinen, että saat siitä kiinni.
Mitä jos sinä olet kolmisäikeisen langan kolmas säie?
Mitä jos rukous ei olekaan sen suuntaamista Jumalalle?
Mitä jos se onkin rukousta Jumalan kanssa?
Kirjoitin tästä aiheesta kirjan nimeltä 'Crafted Prayer'.
Se ei ole 'viekas rukous', vaan 'taidollinen rukous'.
Luen sitä itsekin yhä, koska se ohjaa -
pois olosuhteiden tyranniasta.
Se asettaa meidät Jumalan sydämelle -
kuulemaan, mitä Hän sanoo meistä.
Olemme yhtä mieltä Hänen kanssaan, -
kolmisäikeisen langan kolmas säie.
Keskitymme siis Jumalan tarkoituksiin.
Tehokas rukous ei ole yleisluontoinen.
Paras rukous nousee totuudesta, jossa Jumala haluaa sinun elävän.
Millaisen totuuden olet omaksunut juuri nyt?
Rukouksesi nousevat tuosta totuudesta.
Itse olen opetellut viimeiset puolitoista vuotta -
elämää Herran ilossa.
Niinpä kaikki rukoukseni alkavat ylistyksellä.
Iloitsen tästä, suuret kiitokset!
Pidän siitä, koska olen tuomittu iloon.
Olen ilon uhri.
Ilo on läsnä kaikessa tekemisessäni, koska olen sen ikuinen uhri.
Suosio antaa voiman elää harmoniassa -
Jumalan ilon kanssa Jeesuksesta meissä.
Sanoin sen taas puolaksi, vai mitä?
Näen sen ilmeestänne, kun alatte näyttää tältä ...
Suosio antaa voiman elää harmoniassa -
Jumalan ilon kanssa Jeesuksesta meissä.
Jumala rakastaa Kristusta sinussa.
Pyhällä Hengellä on kuin riippuvaisuus Kristuksesta sinussa.
Koko Taivas tulee luoksesi sinussa elävän Jeesuksen vuoksi.
Kristus vetää puoleensa Taivaan siunauksen, suosion ja voitelun.
On niin mahtavaa olla me!
Ihmeellinen Pyhä Henki antaa voiman kokea ilon ja nautinnon -
ja mielihyvän ja riemun, joka Isällä on Jeesuksessa.
"Tämä on rakas Poikani, johon olen mielistynyt."
"Olen juuri asettanut Hänet sinuun." Mitä se tekee sinusta?
Olet osa pakettia.
Ilo synnyttää iloa.
Jumala on ilahtunut Jeesuksesta sinussa.
Elä sen mukaan.
Ilossa riemuitsemme Jumalan aikeista.
Hänen ilonsa on antaa meille Valtakunta.
Suosio perustuu Jumalan mieltymykseen meitä kohtaan.
Luen teille jotain muuta Raamatusta.
4. Mooseksen kirja luku 6 jae 23.
Puhu Aaronille ja hänen pojillensa ja sano:
Siunatessanne Israelia sanokaa heille: -
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan.
Näin he laskekoot minun nimeni israelilaisten ylitse, -
ja minä siunaan heitä.
Tämä on Vanhaa testamenttia.
Se on Vanhaa testamenttia!
Loistavaa! Otan sen vastaan silmää räpäyttämättä.
Tämä on Vanhaa testamenttia, vierailuaikaa.
Me elämme Uutta testamenttia, asumusaikaa.
Ilosi on varmassa tallessa Kristuksessa sinussa.
Kirkkauden toivossa.
Opimme erottautumaan maailman tavasta nähdä asiat -
ja siirtymään Valtakunnan näkyyn ehdottomasta todellisuudestasi.
Valtakunnan todellisuus on suurempi kuin mikään muu.
Emme ota maailmasta vastaan mitään.
Otamme kaiken vastaan Valtakunnasta.
Daavid kirjoitti laulun päivänä, -
jona vapautui vihollistensa käsistä.
Se on Toisessa Samuelin kirjassa luvussa . . . . . . . 22.
Ja jae hm, hm, hm, hm ... 20.
Ja rivi on ... en koskaan opettele Raamattua ulkoa.
Minä vain kuuntelen ... No ei nyt sentään.
Rakastan opetella ulkoa raamatunjakeita.
Tämä säe on Daavidin laulussa:
Hän toi minut avaraan paikkaan, -
hän vapautti minut, sillä hän oli mielistynyt minuun.
Ihana jae! Osa laulua. En nyt laula sitä, etten pilaa päiväänne.
Hän toi minut avaraan paikkaan.
Ja Hän vapautti minut, sillä Hän iloitsi minusta.
Vihollinen pyrkii rajoittamaan vapauttasi.
Se haluaa kutistaa paikkasi Hengessä.
Suosio vapauttaa laatikosta, -
johon vihollinen haluaisi meidät.
Vihollinen on ottanut sinusta mitat ruumisarkkua varten.
Jumala on mitannut sinut ylenpalttisuutta varten.
Suosio saa ulos laatikosta, johon oma ajattelu on meidät sulkenut.
Suosio antaa voiman siirtyä avaraan paikkaan Jumalan ilossa.
Todistuksemme Jumalan ilosta meissä kasvaa kaiken aikaa.
Todistus lisää suosiomme voimaa, -
ja suosiomme kasvattaa todistustamme.
Todistus antaa voimaa ja valtaa jakaa muille, -
mitä meistä on tullut.
Meidän on tärkeä asettua kumppanuuteen ilon kanssa.
Ilo herättää kurinalaisuutta.
Kaiken kurinalaisuuden juuret ovat ilossa.
Kurinalaisuudesta ei voi nauttia ilman iloa.
Siitä on tarkoitus nauttia.
Kurinalaisuudella on juurensa intohimossa.
Rukouksen kurinalaisuus nousee intohimosta rukoilla.
Pitää tavoitella ensimmäiseksi intohimoa.
Sen jälkeen onnistuu kurinalaisuuden harjoittaminen, -
koska haluat saavuttaa tavoitteesi.
Suosio auttaa elämään joka päivä Jumalan hymyn edessä.
Suosio tuo aina ilmi Jumalan rakkauden.
Suosio herättää tietoisuuden Jumalan palosta meitä kohtaan.
Se paljastaa, miten Hän haluaa meidän elävän tässä ajassa.
Jumala sanoo tämän olevan ilon aika ja ottavansa siitä kaiken irti.
On ihanaa, kun Jumala iloitsee siitä, että minun iloni kasvaa.
Pidän Jumalan mielihyvästä ja tavasta, jolla Hän katsoo minua.
"Rakastan sitä, kun tuo poika on onnellinen."
"Rakastan nähdä ilon hänen kasvoillaan."
"Rakastan sitä, että hän on nousussa ja hänellä on enemmän voimaa."
"Ja sitä, että hän luottaa Minuun enemmän, näkee ja uskoo enemmän."
"Iloitsen siitä, ja hän on minulle rakas."
"Ja kun hän muuttuu, se tuottaa Minulle mielihyvää."
Tätä Jumala on - Hän kokee mielihyvää.
Hän katsoo luomakuntaansa ja kokee suurta mielihyvää.
Pyhä Henki ... tässä olen minä ... Hän on mielistynyt.
Katsos tuota puuta, olen mielistynyt siihen, -
ja eilen luomaani lehmään.
Luulen, että Jumala on onnellinen.
Hän on ystävällisin persoona, jonka tunnen.
En tunne ketään ystävällisempää kuin Jumala.
Uskon Hänen ystävällisyytensä olevan osa Hänen iloaan ja paloaan.
Hänellä ei ole mitään sinua vastaan.
Hän naulasi kaiken ristinpuuhun, ja se on haudattu hautaan.
Jeesus vei sen helvettiin ja jätti sinne.
Sinun ongelmasi ovat nyt helvetin ongelmia, älä ota niitä takaisin.
Älä anna vihollisen palauttaa vanhaa identiteettiäsi helvetistä.
Älä anna sen tehdä sitä.
Tämä taisi nyt tulla selväksi.
Suosio auttaa sydäntämme asettumaan rutiiniin, -
joka pohjautuu Hänen mieltymykseensä meitä kohtaan.
Vaellamme Jumalan hyvyydessä meitä kohtaan.
Vaellamme Jumalan rakkaudessa ja rauhassa meitä kohtaan.
Vaellamme Hänen mieltymyksessään meitä kohtaan.
Emme yritä saada jotain aikaan itsessämme -
päästäksemme johonkin Jumalan kanssa.
Jumala tekee aloitteen pelastuksesta ja sinä vastaat.
Et herännyt eräänä kauniina päivänä ajatukseen, -
että tänään minä siis pelastun.
Mutta Jumala lähetti jonkun kumman tyypin puhumaan sinulle.
Jumala tunkeutui ajalliseen elämääsi, -
ja kohtasit jotain mahtavaa ja vastustamatonta.
Se on evankeliumi. Se on Jeesus.
Jumala teki aloitteen, ja sinä vastasit.
Samoin kuin pelastuit, se myös toimii jatkossa.
Jumala tekee aloitteen, sinä vastaat.
Et voi tehdä aloitetta vaan vastaat siihen, mitä Jumala tekee.
Yksi Hänessä pysymisen avaimia on antaa Jumalan siunata sinua.
Voit vastata Hänen siunaukseensa. Salli Isän koskettaa päivittäin.
Anna Hänen puhua sinulle.
Anna Hänen hymyillä sinulle ja suukottaa sinua ja sanoa jotain.
Hänen mielihyvänsä sinua kohtaan hallitsee elämääsi.
Sinä saat nauttia siitä!
Ojentaudumme kaikessa Jumalan mieltymyksen mukaan.
Älä suhtaudu suosioosi välinpitämättömästi.
Tutki suosiotasi, jotta voit elää Jumalan suunnitelmassa.
Meidän on pohdittava suosiota.
Ei vain, että jos hyvin käy, se tulla tupsahtaa vastaan.
Meidän tulee miettiä suosiota ja asettua ottamaan se vastaan.
Meidän tulee kysyä asioita Pyhältä Hengeltä.
Hän rakastaa kysymyksiä.
Mikä suosioni on tässä? Mikä on siunaukseni?
Miten kasvan Jeesuksen tuntemisessa?
On tehtävä tosissaan töitä, -
että saa siunaukset ja suosiot elämäänsä ennen kuolemaansa.
Ne, jotka sinun kuuluu saada.
Joillakin meistä on käyttämätön varasto siunauksia Taivaassa.
Heillä on saatavia suosiossa, -
ja heillä on vastuu siunaustensa saamisesta.
Älä sysää sitä syrjään vaan ota se yllesi.
Älä sysää sitä luotasi vaan ota siitä kiinni.
Asetutaan kumppanuuteen Jumalan rakkauden kanssa meitä kohtaan.
Asetutaan yhteen Pyhän Hengen entusiasmin kanssa meitä kohtaan.
Kristus on sinussa, ja siksi olet vastustamaton Taivaalle.
Tee suosiosta elämäntapa, ei erillinen tapahtuma.
Olen pitänyt kokonaisen sarjan puheita suosiosta.
Tämä sanoma ei edes ole tässä.
Tässä on profeetallinen sanoma suosiosta.
Tässä on puhe "Suosio syntyy suhteessa Jeesuksen kanssa".
Siinä puhutaan, miten voi harjoittaa itseään suosiossa.
Miten negatiivisuus voitetaan suosiolla.
Miten identiteettisi vetää suosiota puoleensa.
Miten suosio ja julistus johtavat tavoittamaan Jumalan lupauksia.
Ja siinä kerrotaan suosion jättämisestä puolitiehen.
Kuka syntyi ...?
Minä synnyin!
Kuka on syntynyt elokuun kolmastoista?
Odota hetki!
Hetki, hetki, hetki!
Anteeksi vaan.
Kuka syntyi ...? Annoin juuri senkin pois.
Kuka syntyi ... huhtikuun kolmas?
Kysy Herralta, mikä on Hänen korkein suosionsa sinulle juuri nyt.
Mikä on parhaasi minulle nyt?
Suosio muuttaa luonteemme.
Se nostaa suhteemme Jumalaan korkeammalle.
Suosio vetää huomion etuoikeuteesi Jeesuksessa.
Se keskittyy Hänen mieltymykseensä sinua kohtaan.
Siihen, että Hengen maailmassa on jumalallinen etu.
Suosio keskittyy rakkauteen ja hyväksyntään Jeesuksessa.
Suosio on niiden arvo, jotka ovat Jeesuksessa.
Vihollinen aina kyseenalaistaa Jumalan rakkauden meitä kohtaan.
Siksi Jumalan palavuus meitä kohtaan on elintärkeä.
Sanonko sen uudestaan?
Vihollinen kyseenalaistaa Jumalan rakkauden meitä kohtaan.
Sen vuoksi Jumalan palavuus on niin elintärkeää.
Kun Jumalan rakkaus haastetaan, on katsottava Hänen palavuuteensa.
Suosiosi asetetaan koetukselle.
Mutta koetuksen tarkoitus on kasvattaa toivoasi.
Suosio tarkoittaa, että olet Jeesuksessa -
riippumatta olosuhteistasi.
Jokaisessa tilanteessasi on kyse identiteettisi, päämääräsi -
ja jumalasuhteesi korottamisesta.
Älä murehdi ja mieti vastustusta.
Erään hengellisen sodankäynnin jälkeen -
soitan yhdelle mentoreistani ja kerron sen olleen tosi taistelu.
Hän vain nauraa ja sanoo, ettei se ole kummoinen juttu, -
ellei jotain mene pieleen.
En haluaisi kuulla sitä ...
Hän sanoo: "Tämä on koko sodankäynnin ydin."
Suosio on voittamista oppimalla ottamaan vastaan paineen alaisena.
Hän sanoo minun siirtäneen katseeni pois pallosta.
Olin siirtänyt katseeni viholliseen, pois siitä, mitä Jumala tekee.
"Sait hiukan takkiisi. Mutta sinun tulee oppia."
Suosiossa on kyse katseen pitämisestä kiinni Jeesuksessa.
Hän on uskon alkaja ja täyttäjä, pidä katseesi Hänessä.
Pidä katseesi kutsumuksesi palkkiossa.
Suosio säilyttää fokuksen.
Kadottaessasi pääasian hävisit taistelun.
Ota tästä opiksesi.
Kun vihollinen painostaa, opi ottamaan vastaan paineen alaisena.
Ilo on osa suosion ilmaisua.
Olen Kristuksessa, ja Hän vetää Taivasta puoleeni.
Voin ottaa vastaan näissä olosuhteissa ja siksi teen sen.
Suosio saa meidät uhmaamaan vihollista.
Se saa meidät pitämään puolemme taistelussa.
Suosio opettaa meidät pitämään lukua siunauksistamme Jeesuksessa.
Vihollinen etsii niitä suosiosta luopujia, jotka taipuvat sen alle.
Suosio Jeesuksessa merkitsee aina lisäystä ja ylenpalttisuutta.
Hän haluaa sinun kantavan hedelmää.
Taistelet suosiosta käsin, et kohti sitä.
Sinulla on suosio - ota se mukaan matkalle.
Et joudu tilanteeseen, jossa joudut etsimään suosiota.
Harjoita Jumalan suosiota ja ota se mukaasi.
Valitse suosio, kunnes olosuhteesi ovat suosiolliset.
Valitse suosio yhä uudelleen. Tee siitä kouriintuntuva.
Tulee uskoa suosioon ja odottaa sitä, ja niin siitä tulee tosiasia.
Valitse suosio, kunnes olo- suhteesi muuttuvat suosiollisiksi.
Älä anna olosuhteiden sanella siunaustasi.
Anna asemasi Jeesuksessa nostaa esiin perintösi.
Sinun tulee käydä asioiden kimppuun suosion kanssa.
Kun jokin vastustaa identiteettiäsi, -
voit hyökätä sen kimppuun suosiolla, joka sinulla on Jeesuksessa.
Uudistunut mieli luottaa siihen, että suosio on läsnä joka hetki.
Näihin sanoihin haluan lopettaa puhesarjani.
Koska rakkaat ystävät, loistavan ajattelun ydin -
on siinä, että ymmärrät paikkasi Valtakunnassa.
Ja suosion, joka kuuluu siihen.
Jumala on sinun puolellasi.
Sinun on aika oppia elämään sen mukaan.
Sinun on aika ottaa hyöty irti vihollisesta.
Sinun on aika kukoistaa sen teoista.
Älä luovuta suosiotasi, äläkä tyydy etuoikeuttasi vähempään.
Olet Kristuksessa, ja syntymä- oikeutesi on olla etuoikeutettu.
Suuri todistajien pilvi haluaa sinun saavan sen.
He haluavat sinun elävän sen todeksi.
Sen tulee olla ajatuksissasi niin, ettet edes harkitse muuta.
Emme ole puolinaisia - sen pitää loppua.
Meidän tulee suuntautua yhteen päämäärään.
Ajatusmaailma Kristuksessa ja Hengessä on täynnä elämää ja rauhaa.
Se liikkuu aina kohti valoa ja suosiota.
Sinun ajatusmaailmasi -
ei koskaan tule olemaan sama.
Koska Pyhä Henki on tehnyt teistä selvää jälkeä.
En pysty palaamaan keskinkertaiseen elämääni enää takaisin!
Pyhä Henki on tehnyt teistä selvää.
Et voi palata - paluuta ei ole.
Paluuta ei ole ...
Paluuta eeeiiiii ooooooo ....
Et voi palata.
Et voi palata ...
Etkä kyllä palaakaan.
Sen sijaan siirrymme eteenpäin nopeammin kuin kuvittelimmekaan.
Se oli siinä - tatataaaa ...
Jeesus otti kirouksen ja vapautti siunauksen sen sijaan.
Eläkää siunauksessa.
Kristus teissä on täynnä odotusta, että jotain mahtavaa tapahtuu.
Olette Jumalan aarre, Pyhä kansa, Hänen kansansa.
Olette Hänen voimansa ja intohimonsa kansa.
Hänen sydämensä ja rakkautensa kansa, kirkkaampi kuin tiedättekään.
Olette voimakkaampia kuin miltä näytätte, upeampia kuin luulette.
Se on identiteettinne ja päämääränne, ja sitä te olette.
Älkää antako kenenkään puhua teitä ulos siitä.
Älkää antako kenenkään puhua teitä alas korkeuksista.
Olette Kristuksessa, olette uskomattomia. Vähintään ihania.
Mutta saatatte olla ihmeellisiä.
Julistan teidän yllenne, -
että muutos on jo alkanut elämässänne.
Julistan teille, että tulette tavoittelemaan Herraa -
ajattelunne täyteen uudistukseen saakka.
Ette lopeta kesken, ette luovuta.
Ette astu taaksepäin, ette istu alas.
Ettekä enää uuvu.
Julistan teille, että tämä on nousunne vuosi.
Tämä on nousunne vuosi.
Olette kuin kuumailmapallo, vain nousette ja nousette.
Olette riippumattomia maailmasta.
Opitte nousemaan Valtakunnassa.
Teillä on voitelu yllänne.
Teillä on nyt kyky nousta, ja se on teillä käsissänne.
Jeesuksen nimessä.
Nousta ja ottaa haltuun teille varattu paikka Valtakunnassa.
Ajalta ennen maailman alkua.
Julistan teidän olevan korkeassa suosiossa.
Olette vahvoja ja voimakkaita, elävän Jumalan poikia ja tyttäriä.
Kukaan ei voi nousta teitä vastaan koko elinaikananne, -
koska Kristus on teissä, ja Hän on kirkkautenne toivo.
Kun teitä vainotaan, Jumalan Hengen kirkkaus lankeaa yllenne.
Se lepää yllänne ja vahvistaa teitä.
Vihollinen ei voi mitätöidä Jumalan tarkoitusperiä elämässänne.
Te olette voittajia ja opitte olemaan enemmänkin kuin voittajia.
Olette vahvoja ja voimakkaita, ette enää uhreja ja heikkoja.
Ette ole epävarmoja ettekä riittämättömiä.
Nousette identiteettinne täyteyteen.
Teille selviää, keitä todella olette Jeesuksessa.
Olemme tulleet historiassanne siihen pisteeseen, -
jossa ette koskaan enää ole entisiänne, koska paluuta ei ole.
Julistan teille Jeesuksen nimessä, -
että Hän on tuonut teidät ahtaasta, -
kapeasta paikasta avaralle paikalle.
Hän iloitsee teistä ja sanoo: "Olen sulkenut oven takananne!"
"Olen sulkenut oven takananne."
"Olette uudessa tilassa, ette voi palata."
"Suljin sen, lukitsin sen ja panin kolminkertaisen lukon."
"Suljin sen muurin taakse, maalasin sen eikä ovea takaisin löydy."
Te ette palaa takaisin! Te. Ette. Palaa. Takaisin!
Julistan teille Herran Jeesuksen Kristuksen nimessä, -
että te olette uusi luomus juuri tässä ja nyt.
Te olette uusi luomus, teillä on uusi luonto ja uusi mieli.
Teillä on uusi persoona. Teillä on Jumalan suosio.
Jeesus asuu teissä, ja te vedätte Taivasta puoleenne.
Voitte menestyä jokaisessa tilanteessa.
Kaikessa on jumalallinen etu, ja se sisältää Taivaan suosion.
Olette Isänne rakkaat.
Olette niin rakastettuja.
Ettekä te palaa takaisin.
Te - ette - palaa - takaisin.
Julistan teille Herran Jeesuksen Kristuksen nimessä, -
että teidän yllänne on eläväksi tekevä Henki.
Koska nyt on teidän aikanne korvata menetetty aika.
On aika palata oikeille raiteille siinä, mitä Jumala haluaa antaa.
Hän vapauttaa aikaa elämässänne.
Hän tekee sen nopeuttamalla kasvuanne ja kehitystänne.
"Olen vapauttanut eläväksi tekevän Hengen kaikkialla maailmassa."
Se on kyky kasvaa viiden vuoden kasvu vuodessa.
Se on kyky nähdä profetioiden toteutuvan pikemmin kuin luulette -
keskittyessänne prosessiin, jonka Jumala on antanut teille.
Voit vetää tulevaisuutesi kohti itseäsi.
Voit unohtaa menneet ja kurottaessasi kohti tulevaa -
palkintosi Kristuksessa lähestyy sinua.
Kohtaat Jumalan ennennäkemättömällä tavalla.
"Olen asettanut sinut tähän prosessiin ja tälle tielle nyt."
"Sinulla on uusi ajattelutapa ja uusia asioita ajateltavana."
"Sinulla on näkökyky, uusi näky ja oivallus, olet uusi persoona."
"Olet uusi luomus etkä palaa takaisin samana ihmisenä."
"Palaat aivan uutena ihmisenä."
Herra sanoo, että elämässänne on kyse jumalallisesta edusta.
Se on elämää jumalallisessa suunnassa, etuoikeutettuna.
Se on nousemista oikeutettuun paikkaanne Valtakunnassa.
Tämä on identiteettinne Jeesuksessa, tätä te olette.
Katsoitte Valtakuntaan tänä viikonloppuna ja näitte itsenne.
Näitte keitä te todella olette - näitte sen, te näitte sen!
Ja nyt olette raunioina.
Nyt olette raunioina.
Näitte itsenne.
Te näitte sen vahvan ihmisen. Te näitte loistavan sotaurhon.
Te näitte sen sotaruhtinattaren.
Sen, joka potkii heppuja takamuksille, te näitte tuon tytön.
Näitte itsenne Jeesuksessa. Siitä näystä ei ole paluuta.
Rakkaat ystävät, ette ole ketä tahansa.
Ette ole keskivertoja, tavanomaisia. Te olette Kristuksessa.
Olette loistavia, ihania, ihmeellisiä.
Opitte, miten hämmästyttäviä olette Jeesuksen persoonassa.
Teidät on määrätty vaeltamaan kuninkaallisuudessa.
Elämään Hänen majesteettiudessaan -
ja vaeltamaan Kuninkaan yhteydessä.
Ja oppimaan tuon Yhden voima tuon Yhden kanssa.
Mikään ei ole teille mahdotonta.
Voitte kaiken Kristuksessa, uudessa voimassa, suosiossa ja ilossa.
Ja kaikessa Jumalan mieltymyksessä teitä kohtaan.
On aika vaeltaa ilossa, rauhassa ja onnellisena.
Saatte elää rakastettujen tavoin korkeassa suosiossa -
ja ylitsevuotavan siunattuina, hämmästyneinä ja ihmetellen.
Elätte Jeesuksen Kristuksen armon Hyvän Uutisen ruumiillistumina.
Suuri Ilouutinen on kirjoitettu sydämeenne ja näkyy kasvoiltanne.
Levitätte Uutista kaikkialle, minne menette.
Tämä on identiteettinne ja käsken teitä Jeesuksen nimessä -
vaeltamaan Jeesuksen Kristuksen todellisessa tuntemisessa.
Hänen kuninkuudessaan ja ylösnousseen kirkkaudessaan.
Menkää ja tuottakaa hedelmää.
Jeesuksen Kristuksen nimessä täyttykää Pyhällä Hengellä.
Ottakaa vastaan Pyhä Henki.
Ottakaa vastaan täyteys Pyhässä Hengessä.
Käsken teitä Jeesuksen nimessä: Lakatkaa elämästä yhdessä virrassa.
Ostakaa isompi paatti.
Elävän veden virrat, -
pulppuavan veden lähde iankaikkiseen elämään.
Ottakaa vastaan Pyhä Henki! Täyttykää Pyhällä Hengellä!
Hankkikaa uusi rukouskieli Jeesuksen nimessä.
Tarvitsette korkeamman tason kielen puhuaksenne uusia asioita.
Ottakaa vastaan Pyhä Henki!
Täyttykää Hänellä!
Täyttykää Hengen hedelmällä.
Olkaa täynnä Hänen iloaan, nauruaan ja lempeyttään ja hyvyyttään.
Täyttykää Jumalan rakkaudella.
Täyttykää ylitsevuotavasti.
Kaikki, joita kohtaatte, kaikkialla minne menette, -
tulevat teissä asuvan Jumalan armon koskettamaksi.
He alkavat nähdä Valtakunnassa asioita, joita eivät ennen nähneet.
Teidät on nyt vapautettu olemaan Jumalan lahja ihmiskunnalle.
Elävän Jumalan poikia ja tyttäriä.
Näkyvä apuväline maanpäälle siitä, millainen Taivas on.
Muuttukaa mielenne uudistuksen kautta.
Jeesuksen tähden, koska Hän ansaitsee -
tulla erinomaisuuden edustamaksi.
Hän ansaitsee erinomaisuuden.
Niinpä Hänen nimessään -
olkaa vapautetut olemaan se, jonka Hän näki riippuessaan ristillä.
Hän näki sinut. Hän tunsi sinut.
Pyhä Henki synnyttää tuota identiteettiä teissä.
Ottakaa se vastaan.
Älkääkä langetko pois siitä, vaan nojautukaa siihen.
On teidän etuoikeutenne tulla tuoksi ihmiseksi Jeesuksen tähden.
Aamen. Kiitos läsnäolostanne.
Suomennos: Marketta Ruishalme